มหาวิทยาลัยยาทวปุระ

มหาวิทยาลัยยาทวปุระ (เบงกอล: যাদবপুর বিশ্ববিদ্যালয়; อังกฤษ: Jadavpur University, ย่อ: JU) เป็นมหาวิทยาลัยรัฐ มีวิทยาเขตหลักตั้งอยู่ที่ยาวทวปุระ โกลกาตา รัฐเบงกอลตะวันตก ก่อตั้งขึ้นใน ค.ศ. 1906 ในชื่อ สถาบันเทคนิคเบงกอล (Bengal Technical Institute) ก่อนจะยกสถานะเป็นมหาวิทยาลัยยาทวปุระ ในปี 1955 ในการจัดอันดับปี 2023 ของ NIRF มหาวิทยาลัยยาทวปุระอยู่ที่ 4 ในฐานะมหาวิทยาลัย, ที่ 10 ในฐานะสถาบันวิศวกรรมศาสตร์ และที่ 13 โดยรวมในประเทศอินเดีย เมื่อวันที่ 25 กรกฎาคม 1906 สถาบันเทคนิคเบงกอลก่อตั้งขึ้นโดยสภาสนับสนุนการศึกษาเทคนิค (Society for the Promotion of Technical Education) และในปี 1910 สภาดังกล่าวได้ถูกรวมเข้ากับคณะกรรมการการศึกษาแห่งชาติ (National Council of Education; NCE) สถาบันกลายมาเป็นวิทยาลัยวิศวกรรมศาสตร์และเทคโนโลยีเบงกอล (College of Engineering and Technology, Bengal) ภายในความดูแลของ NCE หลังอินเดียได้เอกราช ในปี 1955 รัฐบาลรัฐเบงกอลตะวันตกได้ตั้งมหาวิทยาลัยยาทวปุระขึ้นในความร่วมมือกับรัฐบาลอินเดีย อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ มหาวิทยาลัยยาทวปุระ เว็บไซต์ทางการ